# Астраханско ханство

### от Уикипедия, свободната енциклопедия

Астраханскотo ханство e ногайска държава, възникнала след разпадането на Златната орда и просъществува през 16 век в земите на Долното Поволжие. Столица на ханството е град Аждархан, разполагал се е на десния бряг на Волга, на 12 км от съвременния град Астрахан.

Основателят на самостоятелното Астраханско ханство е Махмуд, бивш хан на Голямата орда. След като губи борбата за власт от своя брат Ахмат, около 1460 г., идва в Астрахан, където създава независима държава. Пълна самостоятелност Астраханското ханство получава едва в началото на 16 век, след окончателния разгром на Голямата орда от Кримското ханство през 1502 година. До тогава владетелите на Астраханското ханство, въпреки че се ползвали с известно самоуправление, са васални поданици на Голямата орда.

Астраханските ханове принадлежат към рода на Джучи, и са потомци на Тукай Тимур, по-малкия брат на Бату хан. От последният, той получава удел (област), в кйто влизали полуостров Мангишлак, Прикаспийската низина и земите на аланите в Северен Кавказ. Вероятно потомците на Тукай Тимур и след това продължили да контролират тези земи, а по-късно заели престола в Кримското, Казанско, Астраханско, Бухарско и Касимовското ханство.

През 1556 г. Астраханското ханство е завоювано и присъединено към Руската държава. Последният хан, Дервиш Али бяга в Азов при османците.

## [редактиране] Вижте още

- Астраханска шапка
- Казанско ханство
- Кримско ханство
- Сибирско ханство

Взето от „http://bg.wikipedia.org../../../%D0%B0/%D1%81/%D1%82/%D0%90%D1%81%D1%82%D1%80%D0%B0%D1%85%D0%B0%D0%BD%D1%81%D0%BA%D0%BE_%D1%85%D0%B0%D0%BD%D1%81%D1%82%D0%B2%D0%BE.html“.

Категории: История на Русия | Исторически държави

##### Views

- Статия
- Беседа
- Текуща версия

##### Търсене

##### На други езици

- English
- Suomi
- 日本語
- 한국어
- Polski
- Português
- Русский
- Tatarça